Gw mau tau Shinhwa Company dari Lee Min-woo. Jelasin dalam bahasa melayu

Pada 1 Julai 2011, Lee menjadi CEO bersama Shinhwa Company, dengan Eric Mun, satu usahasama untuk Shinhwa bergerak sebagai satu kumpulan. Syarikat ini akan menguruskan mereka sebagai satu kumpulan manakala aktiviti solo akan diuruskan oleh agensi masing-masing. Shinhwa kemudian muncul semula sebagai kumpulan pada Mac 2012 selepas berehat selama empat tahun. Kumpulan ini melancarkan album studio kesepuluh mereka berjudul The Return pada 23 Mac 2012, melancarkan konsert 2012 Shinhwa Grand Tour: The Return di seluruh Asia dan rancangan hiburan eksklusif mereka yang pertama berjudul Shinhwa Broadcast yang pertama kali ditayangkan pada 17 Mac 2012 di stesen kabel JTBC.

Pada Ogos 2012, Lee dipanggil menjadi panel juri untuk satu rancangan pertandingan nyanyian berjudul Asian Wave, yang ditayangkan di saluran Dragon Television bermula dari 5 September. Pada September, Lee bersama rakan sekumpulan Shin Hye-sung mengadakan persembahan di Festival Muzik West Bank di Shanghai dari 30 September hingga 2 Oktober sebagai wakil K-pop bersama artis antarabangsa lain seperti Michael Bolton di  hadapan 100,000 orang penonton.

Pada November 2012, beliau menandatangani kontrak pengurusan agensi dengan Liveworks Company, yang juga menguruskan rakan sekumpulan Shin Hye-sung dan Kim Dong-wan. Liveworks akan menguruskan aktiviti-aktiviti solo beliau termasuklah album, konsert dan perkongsian dalam penghasilan lagu dan membangunkan bakat-bakat baru. Lee mengadakan konsert M Original Christmas Live pada 23 dan 24 Disember 2012. 4,000 tiket yang disediakan telah habis terjual dalam masa dua minit apabila ia mula dilancarkan untuk jualan pada 2 November.

Pada 16 Mei 2013, Shinhwa melancarkan album studio kesebelas mereka. Lagu tersebut diterima baik dan dihargai untuk tarian inovatif "tarian vogue". Empat lagu; "That's Right" (그래; Geurae)", "New Me", "Hurricane" and "I Gave You" telah ditulis oleh Lee-Minwoo. Beliau juga menyertai rancangan tarian Dancing 9 terbitan Mnet sebagai salah seorang guru untuk pasukan 'Red Wings'. Rancangan ini juga menampilkan Hyoyeon dan Yuri (Girls Generation) sebagai guru untuk pasukan lawan 'Blue Eye'.

Pada Januari 2014, telah diumumkan bahawa Lee akan mengeluarkan satu album mini baru sebagai meraikan ulangtahun ke-10 beliau sebagai artis solo. album tersebut akan dinamakan "M+TEN" dan mengandungi 5 lagu baru. Lagu utama dinamakan "Taxi". Gambar-gambar dari video muzik telah didedahkan kepada umum dan kenyataan tambahan dari pihak agensi Lee menyatakan "Minwoo telah melakukan yang terbaik untuk menyediakan banyak lagu untuk album ulangtahun ke-10 solo dengan pendekatan istimewa dengan memilih sendiri dan merekodkan sendiri lagu-lagu ini. Bukan sahaja "Taxi", yang mengisahkan episod yang berlaku di dalam teksi, mempunyai korus yang adiktif tetapi persembahan istimewa dan lain-lain lagi telah disediakan untuk lagu ini".